7.2.2.Списък на специфичните случаи
 7.2.2.1.Постоянен специфичен случай (Р) в Естония, Латвия, Литва, Полша, Унгария и Словакия
 Във връзка с прилагането на точка 4.2.2.1.3.2 за влакове, които се експлоатират само по мрежата с междурелсие 1520 mm в Естония, Латвия и Литва, Полша, Унгария и Словакия, може да се използват следната сигнализация, указваща задния край на влака.
 Отражателният диск е с диаметър 185 mm с червен кръг с диаметър 140 mm.
 7.2.2.2.Постоянният специфичен случай в Ирландия и Обединеното кралство за Северна Ирландия
 Във връзка с прилагането на точка 4.2.2.1.3.2 за влакове, които се експлоатират само по мрежата с междурелсие 1600 mm в Ирландия и Северна Ирландия, може да се използват постоянни червени светлини като сигнализация, указваща задния край на влака.
 7.2.2.3.Временен специфичен случай (T1) в Ирландия и Обединеното кралство.
 Във връзка с прилагането на точка 4.2.3.2.1 Ирландия и Обединеното кралство използват буквено-цифров номер в съществуващите системи. Държавите членки определят изискванията и графика за преминаване от буквено-цифрови номера на влаковете към цифрови номера на влаковете в целевата система.
 7.2.2.4.Постоянен специфичен случай (P) във Финландия
 Във връзка с прилагането на точка 4.2.2.1.3.2 и на общото правило за експлоатация 5 от допълнение Б Финландия не използва никакво устройство, указващо задния край на товарни влакове. Сигнализацията, указваща задния край на товарни влакове, посочена в точка 4.2.2.1.3.2, се приема също и във Финландия.
 Допълнение A
 Принципи и правила за експлоатация на ERTMS
 Правилата за експлоатация на ERTMS/ETCS и ERTMS/GSM-R са определени в в техническия документ „Принципи и правила за експлоатация на ERTMS — версия 5“, публикуван на 9.4.2019 г.
 17
 .
 Допълнение Б
 Общи принципи и правила за експлоатация
 B1. Основни принципи на експлоатация
 1.Методът за даване на разрешение за движението на влакове трябва да осигурява безопасен интервал от време между влаковете.
 2.Даден влак може да се движи върху участък от ж.п. линия само ако влаковата композиция е съвместима с инфраструктурата.
 3.Преди даден влак да започне или да продължи пътуването си, се взимат мерки за осигуряване на безопасното превозване на пътниците, екипажа и стоките.
 4.Преди на даден влак да бъде разрешено да започне или да продължи движението си, той трябва да разполага с разрешение за движение, както и с цялата необходима информация, определяща условията на това разрешение.
 5.Не се допуска навлизането на влак в участък от ж.п. линия, ако се знае или се подозира, че преминаването му не е безопасно, преди да бъдат взети мерки, позволяващи той да продължи движението си безопасно.
 6.При установяване на каквито и да било проблеми с безопасността влакът преустановява движението си до вземането на мерки, позволяващи той да продължи безопасно.
 B2. Общи правила за експлоатация
 В случай на работа при влошени условия трябва да се помисли също за предприемане на мерките при извънредни ситуации, посочени в точка 4.2.3.6.3.
 1.Опесъчаване
 Ако влакът е оборудван с устройство за опесъчаване с ръчно задействане, машинистът може да подава пясък по всяко време, но по възможност трябва да избягва това в следните случаи:
 –в района на стрелки и кръстовини,
 –при спиране със скорост, по-малка от 20 km/h,
 –когато влакът е спрял.
 Изключения се допускат:
 –ако има риск